CELEX: E2016P0003
Language: da
Date: 2016-02-19 00:00:00
Title: Anmodning om en rådgivende udtalelse fra EFTA-Domstolen indgivet af Norges Høyesterett den 19. februar 2016 i sagen Ski Taxi SA, Follo Taxi SA og Ski Follo Taxidrift AS mod staten ved Konkurransetilsynet (Sag E-3/16)

26.1.2017   
            
            
               DA
            
            
               Den Europæiske Unions Tidende
            
            
               C 26/16
            
         Anmodning om en rådgivende udtalelse fra EFTA-Domstolen indgivet af Norges Høyesterett den 19. februar 2016 i sagen Ski Taxi SA, Follo Taxi SA og Ski Follo Taxidrift AS mod staten ved Konkurransetilsynet
   (Sag E-3/16)
   (2017/C 26/07)
   Norges Høyesterett har ved skrivelse af 19. februar 2016, som indgik til Domstolens Justitskontor den 24. februar 2016, anmodet Domstolen om en rådgivende udtalelse om nedenstående spørgsmål i sagen Ski Taxi SA, Follo Taxi SA og Ski Follo Taxidrift AS mod staten ved Konkurransetilsynet:
   
               1.
            
            
               Hvilken retlig prøvelse skal der foretages for at afgøre, om en aftale, der er indgået mellem flere virksomheder, har et konkurrencebegrænsende formål som omhandlet i EØS-aftalens artikel 53?
               
                           a)
                        
                        
                           Er det tilstrækkeligt til, at en bestemt adfærd kan kvalificeres som en overtrædelse med konkurrencebegrænsende formål i ovennævnte bestemmelses forstand i EØS-aftalens artikel 53, at samarbejdet kan føre til en begrænsning af konkurrencen?
                        
                     
         
               2.
            
            
               Hvad er den retlige betydning ved bedømmelsen af, om en bestemt adfærd udgør en overtrædelse med konkurrencebegrænsende formål, af, at et sådant samarbejde åbent har fundet sted i forhold til den ordregivende myndighed?
            
         
               3.
            
            
               Hvilke retlige momenter skal der lægges særlig vægt på ved bedømmelsen af, om et samarbejde, der har form af to konkurrerende virksomheder, der afgiver et fælles bud inden for rammerne af et joint venture, og hvor de to virksomheder skal være underleverandører til dette joint venture, skal anses for at udgøre en overtrædelse med konkurrencebegrænsende formål?